Isigidimi Sama-Xosa

Ipepa Lamaxosa Lenyanga

Vol.. VII

LOVEDALE, SOUTH AFRICA, SEPTEMBER 1, 1877.

No. 84

Isigidimi Samaxosa

ISIPITIPITI SAPESHEYA KWE  
NCIBA.

Abalesi beta baya kuba lusizi ukuva ngesi- pitipiti esibe siko pesheya kwe Nciba ngomhla 3 ka August, pakati kwa Mamfengu na Magcaleka. Kubonakala ukuba ngalo mini bekuko Umtshato kwe sama Mfengu ekute kuwo kweza nabakwa Rili, bekumashumi amatatu namane. Kugcotywe ke ndawonye kwada kwase kutshoneni kwelanga. Ate ama Mfengu abevela mgama agoduka, ama Gcaleka asalela ngasemva abiza utywala. Ate akubugqiba obo abuya abiza obunye. Kuvele ndodana itile ye Mfengu yati ku Mxoli, unyana ka Mapasa obekona, ngoku lixesha lokuba induluke yonke impi. Usuke lomfana wasele betwa. Kwakuba njalo asuke aselesilwa amacala omabini, abetwa kunene ama Mfengu asixe- nxe abekona. Atelelwe ngamanye ama Mfengu lawo, awagxota ama Gcaleka awa- weza i-Gcuwa, ambeta kunene u-Mxoli lowo no mninawe ka Mapasa. Umninawa lowo ubehle wafa zinduma abezifumene.

Ngemini elandelayo ngo Mgqibelo, ahla- nganisene ama Gcaleka pesheya kwe Gcuwa adu.bula izitonga kuma Mfengu alamzi ebe- sela utywala kuwo. Kusenjalo kufike isa. ndla se Mantyi sanqanda, akwabi sabako nto yimbi lada latshona elo. Nge Sabata kusasa kubonakele ngati ayalungisa ama Gcaleka. Kutunyelwe ku Mr. Ayliff wafika kodwa sekute cwaka. Kube njalo kwada kwakusasa ngolwe Sine. Ngalo mini ama Gcaleka aliwele i-Gcuwa ngamazibuko amaninzi, atimba inkomo ezingapezu kwekulu elinamashumi amabini, igusha 526, ibokwe 96, amahashe amatatu.

U-Mr. Ayliff unduluke kwaoko ukuya kulondawo, wafika ama Gcaleka emaninzi ngapesheya, esele sidla inyama yezinkomo azitimbileyo. Uwayalele ama Mfengu ukuze angapindezeli watumela nakwi nkosana yama Polisa E-Qumra. Ugqite waya kwa Col. Eustace ukuya kuva isizatu sesisipitipiti. U-Sarili ute yena akazani naso, yinto ka Mapasa ayenza ngapandle kwake. Unike umteto wokuba inkomo ezitinjiweyo ma-

zibuyiselwe kwaoko, lomcimbi ulungiswe kakuhle.

Ute u-Mr. Ayliff ebuyela ekaya kwaba sekubuyiswe ezimashumi mahlanu negusha ezimakulu matatu ananye nebokwe ezili- shumi.

Lembali yesi sipitipiti siyibalisa njengoko inikwe ngako ngumbaleli otile we *Watchman* ikoranti yase Qonce. Lombali uquba ati: Asikazi nokuba selipelile sinina lendaba. Kubonakala kodwa ukuba esi sizwe sika Ma- pasa, esingati mhlaumbi sisibize ngo Xoxo unyana omkulu oyena selelaula, asinakute- njwa. Lo Xoxo ngapambili bekuvakala ukuba yena ungaku Mangesi, angati nokuba u-Sarili ulwa no Eulumeni angaba kwelika Rulumeniicala. Lomfana ubefanele ukubuzeka ku Eulumeni ngokuwutabatela kwesake isandla umteto. Ikwa nguye lo ebesand’ ukuya e-Kapa. Entliziyweni yake akamhlobo ka Rili. Kuse kulixesha ezamela ukuba u-Eili makalwe noRulumeni, ukuze ke yena abe nokunyuka. Wati okunye akuba emzamile u-Rili ukuba alwe no Ngangelizwe wabuya wati roxe ngomva waya kubika ku Rulumeni ukuba akayi ngeni lonto. Ute ke ngoku akuqond’ ukuba akanakumgenisa ezinka- tazweni u-Rili enze oku.

Ngomhla we 14 ka August ibe iselibuyi- selwe inkoliso yempahla ezibe zitinjiwe. Amapolisa asaye kulo macala ukuya kuka- ngela ukuba yintonina.

Asikuko nokuba lembali ilusizi. Kulusizi ukubona ubutshaba pakati kwabazalwana abebefanele ukuhlalelana ngobuhlobo. Intla- nga ezintsundu kubonakala ukuba azivumi ukuqonda ukuba zingamasebe amti mnye nokuba ke ngoko kube kufanele ukupela ukugculana nokubulalana ngelize. Akusayi kuza kubeko ukuqina kuzo ngalo lonke ixesha ezingekayi qondi lonto.

Ukuba umbaleli wepepa lase Qonce uyi- lungisile lembali singati zimbini indawo ezi- ncomekayo kulento. Eyokuqala kukungavumi kuka Sarili ukungena kwincukwana ezinje ngolu. Eyesibini kukunyamezela kwa Mamfengu akangele ilizwi lo mteto noko kumke impahla yawo. Noko ke akamsulwa etyaleni kuba obutywala buvelise lengxabano bebe nziwe ngawo. kanti kwakuko ilizwi ngemini zika Captain Blyth lokuba makungabiko mitayi. Asikazanga sive ke ukuba selide laguqulwa elozwi. Abantu

ke ngoko abavelise olucuku siyatemba ukuba baya kufumana umvuzo abaufaneleyo.

Elokugqibela siya temba ukuba u-Rulumeni uyakuyi pengulula lendawo, bati abane siposo abohlwaye kakulu abenze umzekelo. Akusayi kulunga ukuba zibeko futi into ezinje ngale siteta ngayo namhlanje. Imipu ibingafanele kutatyatwa kubulawane ngayo ngesizatu esifana nesamakwenkwe,—ekungeko bani unokusixela ukuba yintonina.

KUBABALELANI

Incwadi eziza *Esigidimini Samaxosa* ezifika emva komhla 25 enyangeni asiyi kuba naku- zifaka ngenyanga abafuna yona ababali bazo- Siya bacela ke ngoko ababalelani ukuba incwadi zabo bazitumele kwapakati enya- ngeni ukuze zifikelele kuti kumhla wama- shumi amabini nokuba kungapambili. Kwesi sanamhla site ngokungxamela ukuzifaka zonke incwadi zabo esizifumeneyo sase siziyeka nezinye izinto ezibe zibalwe siti. Siya babulela abasitumele indaba zamacala abakuwo.

E-LIVINGSTONIA.

Kwi ncwadi zokugqibela ezivela e-Living- stonia kuvakala ukuba kube kusapiliwe. No Shadrach Mgunana ubesele caca, kuko itemba ke ngoku lokuba akasayi kubuyela apa, njengoko kwakukankanywe kwi *Sigidimi* esi- ngapambili. Umsebenzi usaqubeka njengo- kwa ngapambili.

IJURI ZABANTSUNDU.

Pakati kwabaninzi kube kuko isikalo esikulu sokuba kuteni na lento abantsundu bengabiko ezijurini, ize ke ngoko amanye amatyala abo angalungiswa kuba etetwa ngabantu abangaziqondiyo ngokufezekileyo izinto eziquba umntu ontsundu. Kube kuko imvo yokuba ezinye izinto zigqitywa gwexa ngenxa yobu- denge—ezinye ngenxa yekwele. Kekaloku namhla londawo yeso sikalazo ishenxisiwe kuba kumatyala abetetwa e-Rini pambi ko Mgwebi u-Smith kube kuko no John Tshika umfo ontsundu.

Lendawo ke yenziwe e-Rini inkulu, neziqamo zayo nokuba zibi nokuba zihle, ziyakuba zikulu. Kuko ke ngoko izizatu zokuyivuyela, kwanendawo zokoyika ngenxa yayo. Ukuba abantsundu ababizwayo baya kuba ngabantu abangenanqondo, kuya kuba lusizi; kuba iya kunika igama elibi kulo lonke uhlanga, ize ke mhlaumbi lise litatyatwa itamsanqa loku.